**Zmluva o dielo**

**č. 12/2014**

**uzavretá medzi**

**Štefan Marušák – STUCK ART**

**a**

**Dom tretieho veku**

**zo dňa 25.08.2014**

**I.**

**Zmluvné strany**

1.1. **Objednávateľ:**

obchodné meno: **Dom tretieho veku**

so sídlom: Polereckého 2, 851 04 Bratislava

zastúpenie vo veciach:

* zmluvných: Mgr. Daniela Palúchová, PhD., MPH, riaditeľka
* realizačných: Mgr. Daniela Palúchová, PhD., MPH, riaditeľka

bankové spojenie: ČSOB, a.s. Bratislava

číslo účtu: 25838803/7500

IČO:  30842344
DIČ:  2020914280
(ďalej len *„***objednávateľ***”)*

a

1.2. **Zhotoviteľ:**

obchodné meno: **Štefan Marušák – STUCK ART**

so sídlom: Sekurisova 14, 841 02 Bratislava

 zastúpenie vo veciach:

* zmluvných: Štefan Marušák
* realizačných: Štefan Marušák

 bankové spojenie: Tatra banka, a.s. Bratislava

 číslo účtu: 2623430989/1100

IČO: 17406188

DIČ: 1020154091

IČ DPH: SK 1020154091

Sp.č.: Žo – 99 / 09124 /002SA

 Reg.č. 1940 / 99

 (ďalej len *„***zhotoviteľ***“*)

uzatvorili dnešného dňa túto zmluvu o dielo podľa § 536 a nasl. zákona č. 513/1991 Zb. Obchodného zákonníka (ďalej len „**zmluva**“):

**II.**

**Úvodné ustanovenia**

1. Zhotoviteľ vyhlasuje, že je osobou odborne spôsobilou na vykonanie diela v zmysle príslušných právnych predpisov Slovenskej republiky. Zhotoviteľ je povinný dodržiavať (i) všetky všeobecne záväzné právne predpisy vzťahujúce sa na vykonanie diela v zmysle tejto zmluvy, (ii) ustanovenia a podmienky stanovené v tejto zmluve a jej jednotlivých prílohách a (iii) príslušné slovenské, európske a medzinárodné technické normy.

**III.**

**Predmet zmluvy**

1. Zhotoviteľ sa zaväzuje, že za podmienok a spôsobom uvedeným v tejto zmluve pre objednávateľa vykoná nasledovné dielo: Maliarske práce v priestoroch objednávateľa, a to na základe objednávky potreby vykonania takéhoto diela adresovanej zhotoviteľovi.
2. Zhotoviteľ sa zaväzuje bezodkladne začať vykonávať dielo podľa predchádzajúceho bodu po tom, ako mu objednávateľ doručí objednávku, najneskôr však do piatich (5) pracovných dní.
3. Rozsah plnenia zhotoviteľa je daný jednotkovými cenami, ktoré sú špecifikované v prílohe č. 1. Príloha tvorí neoddeliteľnú súčasť tejto zmluvy.
4. Zhotoviteľ sa zaväzuje vykonať dielo vo vlastnom mene, na vlastné náklady (okrem prípadu predpokladaného touto zmluvou) a na vlastnú zodpovednosť, v zmysle tejto zmluvy a jej príloh a pri dodržaní kvalitatívnych a technických podmienok príslušných STN, pričom za správnosť realizovaného diela zodpovedá zhotoviteľ. Zhotoviteľ sa zaväzuje odovzdať dielo objednávateľovi.
5. Objednávateľ sa v zmysle § 537 Obchodného zákonníka zaväzuje prevziať riadne a v súlade s touto zmluvou ukončené dielo v dohodnutom termíne a rozsahu plnenia a zaplatiť zaň cenu dohodnutú podľa čl. IV. tejto zmluvy o dielo, ak dielo zodpovedá zmluvne dohodnutým špecifikáciám.

**IV.**

**Cena a platobné podmienky**

1. Cena za dielo, tak ako je určené v bode 3.1 tejto zmluvy, sa určuje podľa jednotkových cien, ktoré sú základom pre výpočet celkovej sumy za reálne vykonané práce. Určenie celkovej ceny za dielo ako je uvedené v predchádzajúcej vete je uvedené v Prílohe č. 1, ktorá tvorí neoddeliteľnú súčasť tejto zmluvy.
2. Objednávateľ sa zaväzuje, že za materiál, dovezený do priestorov Domu tretieho veku zaplatí sumu podľa jednotkových cien určených v Prílohe č. 1.
3. Zvyšnú časť ceny za dielo objednávateľ uhradí v zmysle dohodnutých jednotkových cien, podľa skutočne vykonanej práce. Cena bude objednávateľovi fakturovaná bezprostredne po čiastkovom ukončení diela, podľa odovzdávacích protokolov.
4. Zhotoviteľ je oprávnený vystaviť faktúru najskôr v deň protokolárneho odovzdania a prevzatia riadne zhotoveného diela v zmysle tejto zmluvy. Neoddeliteľnou súčasťou faktúry bude súpis vykonaných prác a použitého materiálu na realizáciu diela, ktorý objednávateľ písomne odsúhlasil. Splatnosť faktúry je tridsať (30) dní plynúcich odo dňa doručenia faktúry do sídla objednávateľa doporučeným listom. Objednávateľ je oprávnený neúplnú, nejasnú a/alebo chybnú faktúru vrátiť zhotoviteľovi na opravu. Lehota splatnosti opravenej faktúry začína plynúť odznova odo dňa doručenia opravenej faktúry zhotoviteľom do sídla objednávateľa doporučeným listom.
5. Zmluvné strany sa dohodli, že v nadväznosti na zákon NR SR č. 222/2004 Z.z. o dani z pridanej hodnoty bude mať faktúra tieto náležitosti:

a./ označenie " faktúra, daňový doklad a účtovný doklad " a jej číslo

b./ obchodné meno, sídlo, miesto podnikania, IČO a identifikačné číslo pre DPH zhotoviteľa

c./ obchodné meno, sídlo, miesto podnikania, IČO

d./ číslo zmluvy a označenie diela

e./ označenie banky a číslo účtu, na ktorý sa má platiť

f./ deň vystavenia a odoslania faktúry a lehotu jej splatnosti

g./ výšku fakturovanej čiastky

h./ objednávateľom potvrdený súpis vykonaných prác, dodávok a materiálov

i./ náležitosti pre účely dane z pridanej hodnoty, najmä dátum dodania tovaru alebo služby

j./ pečiatku a podpis vystavovateľa (zhotoviteľa)

1. V prípade, ak objednávateľ požiada zhotoviteľa o vykonanie prác nad rámec dohodnutý v tejto zmluve, bude odmena medzi objednávateľom a zhotoviteľom dohodnutá vo forme písomného dodatku k tejto zmluve o dielo, samostatnou zmluvou, alebo objednávkou zo strany objednávateľa.
2. Zmluvné strany sa dohodli, že objednávateľ nie je povinný prevziať dielo, ak nebolo zhotovené riadne, resp. vykazuje vady a nedorobky. Dielo sa považuje za riadne zhotovené, ak (i) bolo zrealizované bez vád a nedorobkov a (ii) spĺňa vlastnosti stanovené všeobecne záväznými právnymi predpismi, touto zmluvou, prílohami zmluvy, STN a inými normami, ktoré môžu byť k dielu uplatnené. Pre účely vylúčenia pochybností v prípade kumulatívneho splnenia podmienok podľa tohto bodu zmluvy, môžu zmluvné strany pristúpiť k protokolárnemu odovzdaniu a prevzatiu diela v zmysle tejto zmluvy.
3. Vlastníkom zhotovovaného diela je po celý čas jeho realizácie objednávateľ. Nebezpečenstvo škody na diele prechádza zo zhotoviteľa na objednávateľa momentom protokolárneho odovzdania a prevzatia diela v zmysle tejto zmluvy.

**V.**

**Termíny plnenia**

1. Termín začatia prác v predmete zmluvy: 01.09. 2014
2. Termín ukončenia prác v predmete zmluvy je do vyčerpania finančného limitu 23 999,- EUR s DPH, najneskôr však do 31.12.2015.

**VI.**

**Zmluvné pokuty**

1. V prípade, ak zhotoviteľ nedodrží dohodnutý termín plnenia podľa článku V. tejto zmluvy je povinný zaplatiť objednávateľovi zmluvnú pokutu vo výške 0,05 % z ceny ktorá pripadá na daný deň z omeškania.
2. V prípade ak bude objednávateľ v omeškaní s úhradou faktúr, je zhotoviteľ oprávnený požadovať od objednávateľa zaplatenie úroku z omeškania vo výške 0,05 % z nezaplatenej čiastky za každý deň z omeškania.

**VII.**

**Spolupráca objednávateľa**

1. Objednávateľ sa zaväzuje odovzdať zhotoviteľovi potrebné informácie a podklady v čas, v rozsahu a v termínoch dohodnutých v tejto zmluve, prípadne na rokovaniach so zhotoviteľom.
	1. Objednávateľ sa zaväzuje, že poskytne dodávateľovi uzamykateľnú miestnosť na uloženie naradia a materiálu na vyhotovenie diela.

**VIII.**

**Ostatné dojednania**

1. Zhotoviteľ potvrdzuje, že sa v plnom rozsahu oboznámil s povahou diela, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú k zhotoveniu diela nevyhnutné. Záruka na zhotovené dielo je 24 mesiacov.
2. Zhotoviteľ je zodpovedný za vady a nedostatky, ktoré dielo vykazuje v čase jeho odovzdania. Za vady diela, na ktoré sa vzťahuje záruka, zodpovedá zhotoviteľ objednávateľovi v rozsahu tejto záruky.
3. Zhotoviteľ nezodpovedá za vady spôsobené dodržaním nevhodných pokynov, ktoré mu dal objednávateľ v prípade, ak objednávateľa na nevhodnosť týchto pokynov písomne upozornil a objednávateľ na ich dodržaní trval, alebo ak zhotoviteľ ani pri vynaložení odbornej starostlivosti túto nevhodnosť nemohol zistiť.
4. Zhotoviteľ vyhlasuje, že bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.
5. Zhotoviteľ vyhlasuje, že má oprávnenie vykonávať činnosť v rozsahu predmetu diela a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou. Pokiaľ o to objednávateľ požiada, je zhotoviteľ povinný umožniť mu nahliadnuť do živnostenského oprávnenia.
6. Počas realizácie prác na diele je zhotoviteľ povinný manipulovať s náradím, mechanizmami a materiálom tak, aby nedošlo k poškodeniu objektu (Domu tretieho veku) a ostatného majetku objednávateľa. V prípade vzniku škody bude táto odstránená zhotoviteľom na jeho náklady a/alebo objednávateľom na náklady zhotoviteľa.

**IX.**

**Skončenie zmluvy**

1. Ktorákoľvek zo zmluvných strán je oprávnená písomne vypovedať túto zmluvu s výpovednou dobou 1 mesiac, ktorá začne plynúť deň nasledujúci po dni doručenia výpovede.
2. Objednávateľ je oprávnený odstúpiť od tejto zmluvy s okamžitou platnosťou, ak zhotoviteľ realizuje dielo v rozpore s touto zmluvou, resp. jej prílohami a/alebo ak zhotoviteľ poruší zmluvnú povinnosť.
3. Zhotoviteľ je oprávnený odstúpiť od tejto zmluvy, ak objednávateľ je v omeškaní s úhradou odplaty v zmysle tejto zmluvy a neuhradí ju ani na základe dodatočnej písomnej výzvy zhotoviteľa adresovanej objednávateľovi s poskytnutím lehoty na splnenie povinnosti v trvaní minimálne päť (5) dní.

**X.**

**Záverečné ustanovenia**

1. Akékoľvek zmeny tejto zmluvy vyžadujú formu písomného dodatku podpísaného oboma zmluvnými stranami.
2. Práva a povinnosti zmluvných strán touto zmluvou výslovne neupravené, sa riadia príslušnými ustanoveniami zákona č. 513/1991 Zb. Obchodného zákonníka a ostatných právnych predpisov platných na území Slovenskej republiky.
3. Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.
4. Zmluvné strany sa dohodli, že akákoľvek komunikácia medzi zmluvnými stranami bude uskutočňovaná zásadne písomne alebo spôsobom dohodnutým touto Zmluvou. Správy budú osobne doručené alebo zaslané poštou doporučeným listom s doručenkou na adresu Zmluvných strán, ktoré sú uvedené na titulnej strane tejto Zmluvy, ak nie je v tejto Zmluve v jednotlivom prípade dohodnuté inak. Zmluvné strany sa zároveň dohodli, že ak si adresát zásielku neprevezme z akéhokoľvek dôvodu, táto sa považuje za doručenú v deň vrátenia zásielky odosielateľovi.
5. Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.
6. Táto Zmluva nadobúda platnosť okamihom jej podpísania oboma zmluvnými stranami a účinnosť dňom nasledujúcim po dni jej zverejnenia v súlade s právnymi predpismi Slovenskej republiky na webovom sídle objednávateľa.
7. Táto zmluva bola vyhotovená v 2 exemplároch s platnosťou originálu, pričom každá zo zmluvných strán obdrží 1.z vyhotovení.
8. Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy/ podpisy svojich štatutárnych orgánov.

V Bratislave, dňa 25.08.2014 V Bratislave, dňa 25.08.2014

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za objednávateľa: za zhotoviteľa:

Dom tretieho veku Štefan Marušák – STUCK ART

Mgr. Daniela Palúchová, PhD., MPH Štefan Marušák

riaditeľka

Príloha č. 1

|  |  |  |  |
| --- | --- | --- | --- |
| Maliarske práce - interiér, Dom tretieho veku | MJ | Mn. | JC s DPH |
|  |  |  |  |
| Penetracia + maľovanie (vrátane materiálu) | m2 | 1 | 1,85 € |
| Škrabanie starej olejovej lingrusty | m2 | 1 | 0,95 € |
| Vyhladenie lingrusty flexibilným stavebným lepidlom | m2 | 1 | 5,80 € |
| Vyhladenie steny sadrovou omietkou Rimano | m2 | 1 | 5,90 € |
| Dekoračná farba CANDIS (vrátane práce) | m2 | 1 | 21,80 € |
| Náter radiátora - biely odtieň cena za čl. | ks | 1 | 2,75 € |
| Náter prechodových dverí na chodbe | ks | 1 | 95,00 € |
| Náter plechových skriniek | ks | 1 | 22,60 € |
| Logo | ks | 1 | 25,00 € |
| Murárske práce | m2 | 1 | 13,80 € |
| ***Cena s DPH spolu***  |  |  | ***195,45 €*** |